[Foto’s] Lande dors na reënFoto: Bennie van Zyl (word met vergunning op Maroela Media gepubliseer) Foto’s wat die impak uitbeeld van die droogte wat tans die land teister, word wyd op sosiale media versprei. Bennie van Zyl, hoofbestuurder van die TLU SA, het ingestem dat ons dié foto’s op Maroela Media mag deel. Die foto’s is op 14 Desember op die pad tussen Hoopstad en Bothaville in die Vrystaat geneem. Bennie het ŉ paar dae later die foto van die wolke op sy Facebook-blad gelaai en geskryf: “Ten spyte van die droogte, die veiligheidstoestande en ‘n regering wat met ‘n siek ideologie en beleid besig is om Suid-Afrika se toekomsdeur toe te maak, weet ons as Christene dat elke donker wolk gewis ‘n silwer randjie het, veroorsaak deur die enigste Ware Lig wat ons fondament is vir die toekoms.” **Karoo Lusern het intussen Oudtshoorn-boere bedank wat baie geskenk het aan die boere in die Vrystaat en Premier Transport wat gehelp het met droogtehulp.